الہٕ پلہٕ شے نٔوشتہٕ چھِ محض أکِس یا دۅن دۅن صفن پٮ۪ٹھ، اماپوز اُہند اختصار چھُ کٔہۍ یاہ زیٹھم زیٹھٮ۪ن مقالن پٮ۪ٹھ واریاہ گوب ۔یِمن منز چھ کٲشرِ تمدنکہ حوالہٕ تِتھۍ انکشاف یِم محققن تہٕ تمدن شِناسن ہٕندِ باپتھ نوٮ۪ن مٔنزِلن تام پٔدۍ وتن ہٕنزکٲم دِن۔ کِتابہ منز چھِ یِتھۍ واریاہ انکشاف بحث طلب ، اماپوز کتاب شایع سپدنہٕ پٮ۪ٹھٕ گٔیہ وۅنۍ ٲٹھ رٮ۪تھ ،کمٔۍ تُل کُنہ بحثس دَس یا کمٔۍ کور کُنہ انکشافس واد، کمٔۍ کور اختلافِ راے! نومن بیانن تہٕ انکشافن متعلق چھنا ہ راے باونٕچ یا صحت مند بحث کرنٕچ گنجٲیش۔